**Frivillig til sociale medier i Bedre Psykiatri xxx**

*Vil du være med til at hjælpe pårørende ved at stå for vores kommunikation, særligt på Facebook?*

I Bedre Psykiatri xxx har vi brug for en, som kan hjælpe os med at nå ud til flere pårørende i lokalområdet og skabe synlig om de tilbud, vi har. Din indsats kan hjælpe mange mennesker og gøre en forskel for pårørende til mennesker med psykisk sygdom.

**Vi søger dig som har:**

* Lyst til at arbejde med sociale medier især Facebook
* Mod på at udarbejde flyers, annoncer m.v.
* Mulighed for at afsætte ½-1 times tid om ugen.
* Lyst til at gøre en forskel for pårørende til mennesker med psykisk sygdom

**Du kan forvente at:**

* Blive en del af et handlekraftigt fællesskab, hvor vi passer på hinanden
* Få mulighed for kurser og kompetenceudvikling
* Få et frivilligjob, som er overskueligt og meningsfuldt
* Gøre en stor forskel for andre mennesker

Du behøver ikke at have tidligere erfaring med frivilligt arbejde, vi sørger for at klæde dig på til opgaven.

**Hvem er vi:**Bedre Psykiatri er en landsdækkende forening for pårørende til mennesker med psykisk sygdom. Vi kæmper for bedre behandling i alle grene af psykiatrien og skaber fællesskaber, der støtter pårørende til en hverdag med højere trivsel og større overskud. Vi er de pårørendes støtte, styrke og stemme.